Le Mespris de la vie et consolation contre la mort/« Dieu à tant estimé nostre race mortelle »
# Le Mespris de la vie et consolation contre la mort/« Dieu à tant estimé nostre race mortelle »

### CLXXXVII.

DIEU à tant estimé nostre race mortelle Que luy mesme il nous à son propre fils donné, Afin que celuy seul ne fust point condamné Qui dresseroit en luy sa croyance fidelle :

Le Sauveur à sa vois tous les peuples appelle Et les mons l'entendront, quiconque aura cliné L'oreille à ses propos sera predestiné De jouir bien-heureus de la vie eternelle.

Si le Pere le veut rescuscitter il peut Les mors ensevelis, & si le Filz le veut Les mors il rescuscite & puis les vivifie.

Donc afin que la mors par ta benignité Sur moy ton serviteur n'ait plus d'autorité Fais que croyant en toy en toy seul je meffie.

